AaB fik en sejr på 4-0, da holdet mandag eftermiddag spillede årets første testkamp mod Blokhus FC fra 1. division. Unge Rolf Toft åbnede scoringen efter 20 minutters spil, inden Jeppe Curth kort før pausen fordoblede scoringen på oplæg fra angrebsmakker Rolf Toft. I pausen skiftede AaB syv spillere. Ind kom blandt andre Kayke og Kasper Kusk, og de fandt begge vej til netmaskerne. Efter en times spil gjorde Kayke det til 3-0, og ni minutter senere var brasilianeren i oplæggerens rolle, da Kasper Kusk gjorde det til slutresultatet 4-0.

Referat:
Fire AaB'ere kom på tavlen i årets første træningskamp.